《风雨》
宋代·李正民

凄凄风雨卷重茅，幽径荒凉杞菊凋。媚学仅能延赵子，言诗何遽失参寥。

人情狙诈真难测，愁绪牛毛未易消。静闭柴门谁与晤，惟堪痛饮读离骚。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。